
Kalna prospektā 3, Ogrē

Par mūsu dzīves vides kvalitāti!

PIELIKUMS # 2

Vides likumu neievērošana un līdzdalība cenu kartelī. Saint - Gobain vārdos prakse ASV un Eiropā.

Vārdos: „ Saint - Gobain ražotnes darbojas visā pasaulē, un uzņēmums lepojas ar savu nevainojamo reputāciju attiecībā uz saudzējošo attieksmi pret vidi „ -
 Normunds Mitko, SIA  Saint-Gobain Celtniecības produkti  izpilddirektors; 

„ Isover aicinājums uz dialogu „ , Ogres Vēstis, 22.12.2007.

Praksē:  Funkcionālo materiālu grupas Saint-gobain uzņēmumu vides likumdošanas pārkāpumi arī jau šī gadsimta sākumā ir reģistrēti vairākos ASV štatos:
Teksasā   (ASV atomindustrijas uzraudzības komisijas Paziņojums par pārkāpumu un civilpiedziņas piemērošanu: Nr 99990001/2004001, 2004 – tā gada 5 – jā maijā; Teksasas Vides kvalitātes komisijas rīkojums Nr. 2004 – 1786-AIR-E), Ņūhempšīrā (Ņūhempšīras štata Vides dienesta paziņojums par pārkāpumu, 2005 – tā gada 3 – jā februārī ), Indiānā ( Indiānas štata Juridisko lietu komisāra vietnieka Paziņojums par pārkāpumu, balstoties uz Indiānas Vides pārraudzības uzraudzības departamenta lietu Nr 2003-13450-A, 2004 – tā gada 7 –jā jūnijā ), Dienvidkarolīnā 

( Dievidkarolīnas Veselības un vides uzraudzības padomes Gaisa kvalitātes biroja ziņojums par pārkāpumu 2006 – tā gada 12 – jā oktobrī ) un Vašingtonā (Vašingtonas Sabiedrības interešu pētījumu grupas ziņojums par Tīrā ūdens akta pārkāpumiem Vašingtonas štatā, Pielikums D: Kompānijas ar 5 – ciem un vairāk Ūdens kvalitātes atļauju pārkāpumiem 2004 – jā gadā ). 

Vissmagākais no Saint-Gobain ASV vides likumdošanas pārkāpumiem pēdējos gados  ir reģistrēts Indiānas štatā: ASV Tieslietu departaments un Vides aizsardzības aģentūra 2005 – tā gada 20 – jā aprīlī paziņoja lēmumu par Tīrā gaisa akta pārkāpumiem Saint-Gobain ražotnē Maderā. Izpildot šo lēmumu, Saint-Gobain bija jāuzstāda  papildus iekārtas gaisu piesārņojošo izmešu kontrolei un monitoringam 6,6 miljonu ASV dolāru vērtībā, jāsamaksā sods 929.000 ASV dolāru un papildus jāiegulda 1,2 miljoni ASV dolāru vides projektā kaitīgo izmešu ietekmes samazināšanai, lai savukārt mazinātu Saint-Gobain ražotnes iespēju izsaukt respiratorslimību ( astmas, bronhīta un enfizēmas ) saasinājumus. Reģionā, kur atrodas šī Saint-Gobain ražotne, ASV Federālais veselības standarts 2004 – jā gadā tika pārkāpts 109 reizes.

Vārdos: „Jaunas ražotnes celtniecība Latvijā ļautu samazināt importa apjomus un pozitīvi (nav saprotams, kam iecerēta pozitīvā ietekme: pārdevējam vai pircējam ? E.Dz.) ietekmēs produkta cenu vietējā tirgū“-
 Normunds Mitko, Ogres Vēstis, 22.12.2007.

Praksē: Eiropas Komisija ir izdarījusi uzrēķinu, kopsummā 486,9 miljonus eiro stikla produkcijas ražotājiem Asahi, Guardian Pilkington un Saint-Gobain par cenu paaugstinājuma un citu komerciālu nosacījumu koordināciju stikla produkcijas piegādēm ( piedalīšanos cenu kartelī ). Vienošanos šie stikla produkcijas ražotāji panāca vairākās sapulcēs un citādu nelikumīgu darbību veidā. Lietu ierosināja Eiropas Komisija uz savas izmeklēšanas pamata, veicot inspekcijas šajos uzņēmumos  ( EUROPA – Rapid  Press Release; IP/07/1781, 28 – th November, 2007 ).

